Filadelfia Kristiansand

Filadelfia Kristiansand er en pinsemenighet i Kristiansand og er en av de største i Norge, med  tilskuddstellende medlemmer i 2022. Menigheten hadde sine første samlinger i 1919. Menighetens øverste organ er menighetsmøtet (medlemsmøte) og lederrådet (eldsterådet). Lederrådet består av Wenche Egeland, Jostein Hasselquist Larsen, Kasper Kjærvik Pagels og Snefrid Straume Aateigen.

Historie 
Det første offentlige møtet i Filadelfia Kristiansand ble holdt 19. januar 1919. De første møtene ble holdt i lokalene til Godtemplar-huset i Dronningensgate 91, helt fram til 1926. Godtemplar-lokalet lå på samme sted som menigheten i dag driver sin virksomhet. Lokalitetene er idag betydelig utvidet og modernisert. Filadelfia-lokalet ble ombygd og modernisert i 1958.
 
Fra 1938 og utover opplevde menigheten en stor vekkelse. Kristian Sundsdal var pastor (forstander).  Det fortelles at folk sto i kø utenfor lokalet. Tilsist ble det bestemt at veggene til lillesalen måtte fjernes for at det skulle bli plass til flere.

Tidligere forstandere (pastorer) 
 Kristian Sundsdal – menighetens aller første forstander.
 Torgrim Hansen 
 Arthur Nyborg Pettersen
 Thoralf Gilbrant
 Georg Surland
 Håkon Haug
 Arne Øystein Rambekk
 Willy Sæther
 Egil Svartdahl
 Bjørn Bjørnø
 Per Morten Nilsen
 Arve Bækkelund
 Magne Losnegård

Øyvind Valvik (Hovedpastor)
Wiggo Skagestad (Hovedpastor)
Thor-Harald Evenstad (Hovedpastor)
Jan Kjosavik (Medpastor)
Karine Abrahamsen (Ungdomspastor)

Nåværende pastorer 
Michel Andreas Rivas (Medpastor)
Andreas Fjellvang (Ungdomspastor)
Thomas Natvig (Leder av UngVoksen)
Frank Benjamin Grave Erlandsen (midlertidig ledende pastor/settepastor - frem til 31.4.23)

Radio 3,16 
Radio 3,16 er landsdekkende radiokanal eid av Filadelfia Kristiansand og Kristen Mediaallianse. 
Filadelfia Kristiansand var blant de første i Norge som bygget sitt eget radiostudio og har hatt sendinger i Kristiansandsområdet siden 1988. Redaktør for radioen er Wiggo Skagestad og daglig leder er Margrethe Sunnarvik Tveit. Sendingene går også på webradio. I 2017 ble navnet endret fra Radio Filadelfia til Radio 3,16.

Solkollen barnehager 
Solkollen barnehage var Filadelfia Kristiansands barnehage. Den har fire barnehager fordelt på stedene Flekkerøy, Hellemyr, Hånes og Søm i Kristiansand. Hellemyr var den første som ble åpnet. Solkollen barnehager er offentlig godkjente barnehager som offisielt ble åpnet 13. desember 2001. Barnehagene er drevet etter ordinær formålsparagraf for barnehagedrift og i samsvar med Filadelfia, Kristiansands verdigrunnlag. I 2016 ble barnehagene kjøpt opp av Læringsverkstedet.

Oasen Skolene 
Oasen skole er friskoler som blir drevet i kristiansandsområdet. Det finnes i 2023 4 skoler i Kristiansand kommune, en i Mandal og Vennesla samt en i Grenland. Den første Oasen skolen ble offisielt åpnet 1. februar 2002. Filadelfia Kristiansand eier 20% av aksjene i aksjeselskapet Oasen skole Holding. De resterende 80% eies henholdsvis av Hånes Frikirke (10%) og Oasen Søgne og Mandal (80%).

Misjon 
Filadelfia Kristiansand har i en årrekke vært engasjert i misjon i utlandet. Hovedfokus har vært i Sør-Amerika. Fra slutten av 1990-tallet her menigheten engasjert seg mer i Europa. Menigheten har misjonærer i Peru, Chile, Østerrike, Tyskland og Russland. I tillegg støtter den arbeid i Argentina og Spania. Arbeidet ledes internt i menigheten av Michel Rivas, medpastor i Filadelfia.

Barnearbeid 
Målgruppen for barnearbeidet i menigheten er fra fødsel og oppover til 13 årsalderen. I og med at menigheten som en del av pinsebevegelsen i Norge praktiserer det som kalles 'troendes dåp', tilbyr de barnevelsignelse i stedet for barnedåp. Videre finnes et rikt spekter av tilbud for barnet: Barnemøter og Smilehullet, Kompis og Junior. Det arrangeres også turer og sommerleirer m.m. Barnearbeidet ledes av et barneråd hvor en er ansatt som barnearbeidere, Turi Jorud i 70% stilling.

Ungdom og studentarbeid 
Målgruppen for ungdomsarbeidet i Filadelfia Kristiansand er unge mellom 13 og 20 år. Arbeidet ledes av eldre ungdommer og ungdomsledere. Ungdomssamlingene består av mye sang og musikk, kombinert med aktuell undervisning. Etter møtene er det åpen kafé for sosialt fellesskap og mulighet for å treffe nye venner. Ungdomsarbeidet ledes av ungdomsledere og Andreas Fjellvang som er ungdomspastor.

UngVoksen også kjent som UV er møter for unge voksne over 20 år, med undervisning, lovsang og sosialt fellesskap annenhver søndagskveld. Thomas Natvig er ansatt som pastor for ungvoksen.

Omsorgsarbeid 
Gjennom menighetens historie har det alltid vært et engasjement i forhold til å hjelpe mennesker med rusproblemer. I 1997 åpnet menigheten sitt første senter i Tordenskjoldsgate, dette var med å gjøre menighetens arbeid mer synlig i bybildet. Filadelfia Omsorgssenter (FOS) består av FOS Åpen Kafé (et ukentlig lavterskeltilbud), FOS Barmhjertighetens hus (avrusning/stabilisering i Marvika), FOS Landeskogen (Bo- og omsorgssenter i Bygland), FOS Tordenskjoldsgate (Bo- og ettervernsenter i Kristiansand), Tabita Kvinnesenter, FOS Ettervern samt egen administrasjon.

Konfirmasjon 
For ungdommer i 9. klasse, tilbyr Filadelfia Kristiansand frikirkelig konfirmasjon, kalt Tentro, som alternativ til konfirmasjonsundervisningen i den norske kirke. Andreas Fjellvang er leder for Tentro.

Q42 
Filadelfia Kristiansand har bygget et kongress- og leilighetssenter "Q42" som er topfinansiert med donasjoner fra menigheten, samt en rekke investorer. Bygget stod ferdig i 2016. Etter lenger tid med økonomiske problemer og trussel om konkurs, ble det 1. februar 2023 sluttført en økonomisk totalløsning for menigheten og relaterte aksjeselskaper, for å sikre driften videre. Hovedlinjene i løsningen er, at gjeld løses ut og menigheten fritas fra sitt medlåntaker ansvar og blir leietaker i bygget. Menigheten kan da fremover fokusere på å drive menighet.

Referanser

Eksterne lenker 
  
 Bibelskolen i Filadelfia Kristiansand
 Filadelfia Omsorgssenter - FOS
 Kristiansand kongressenter - Q42 
 Oasen skolene
 Radio 3,16

Norske pinsemenigheter
Kultur i Kristiansand
Religion i Agder